pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปกท.วท. เยี่ยมชมอุทยานวิทยาศาสตร์ประเทศไทย
วันพุธที่ 7 ธันวาคม 2559
ปกท.วท. เยี่ยมชมอุทยานวิทยาศาสตร์ประเทศไทย
2 ธันวาคม 2559 / ณ อุทยานวิทยาศาสตร์ประเทศไทย จ.ปทุมธานี ภายใต้การบริหารจัดการของสํานักงานพัฒนาวิทยาศาสตร์และเทคโนโลยีแห่งชาติ (สวทช.)
2 ธันวาคม 2559 / ณ อุทยานวิทยาศาสตร์ประเทศไทย จ.ปทุมธานี ภายใต้การบริหารจัดการของสํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.)
พร้อมคณะผู้บริหาร และพนักงานร่วมทําบุญตักบาตรข้าวสารอาหารแห้งแด่พระภิกษุสงฆ์จํานวน 10 รูป เนื่องในพระราชพิธีทรงบําเพ็ญพระราชกุศลปัญญาสมวาร (50วัน) การเสด็จสรรคต พระบาทสมเด็จพระปรมินทรมหาภูมิพลอดุลยเดช เพื่อน้อมอุทิศถวายเป็นพระราชกุศล และเยี่ยมชมอุทยานวิทยาศาสตร์ประเทศไทย (Thailand Science Park : TSP) ซึ่งเป็นนิคมวิจัยแห่งแรกของเมืองไทยอุทยานวิทยาศาสตร์ประเทศไทย ดําเนินการโดยสํานักงานพัฒนาวิทยาศาสตร์และเทคโนโลยีแห่งชาติ (สวทช.) บนพื้นที่กว่า 200 ไร่ ติดกับมหาวิทยาลัยธรรมศาสตร์ศูนย์รังสิต และสถาบันเทคโนโลยีแห่งเอเชีย (AIT) ภายในอุทยานวิทยาศาสตร์ประเทศไทยเป็นที่ตั้งของ สวทช. รวมถึงศูนย์วิจัยแห่งชาติ 4 ศูนย์ ได้แก่ ศูนย์พันธุวิศวกรรมและเทคโนโลยีชีวภาพแห่งชาติ ศูนย์เทคโนโลยีโลหะและวัสดุแห่งชาติ ศูนย์อิเล็กทรอนิกส์และคอมพิวเตอร์แห่งชาติ และศูนย์นาโนเทคโนโลยีแห่งชาติ ซึ่งทําให้อุทยานวิทยาศาสตร์ประเทศไทย เป็นทําเลที่มีความพร้อมสูงสุดสําหรับกิจกรรมวิจัยและพัฒนา ซึ่งมีนักวิจัยอยู่รวมกันมากกว่า 3,700 คนและเป็นแหล่งรวมบุคลากรที่มีความสามารถขนาดใหญ่
นอกจากนี้ รศ.นพ.สรนิต ศิลธรรม ปกท.วท. ได้เยี่ยมชมนิทรรศการเกี่ยวกับเทคโนโลยีทางด้านนาโนเทค บริเวณโถงนิทรรศการ ชั้น 1 อาคาร INC2 Tower B เยี่ยมชมศูนย์วัตกรรมอาหารและอาหารสัตว์ (BIOTEC) เยี่ยมชมห้องปฏิบัติการพลังงานและเคมีชีวภาพ (BIOTEC) เยี่ยมชมศูนย์ชีววัสดุประเทศไทย (BIOTEC) เยี่ยมชมโรงงานผลิตเครื่องสําอางต้นแบบ (NANOTEC) เยี่ยมชมศูนย์บริการวิเคาระห์ทดลอง (NCTC) และเยี่ยมชมศูนย์ทดสอบผลิตภัณฑ์ไฟฟ้าและอิเล็กทรอนิกส์ (PTEC)
รัฐบาลไทย-ข่าวทำเนียบรัฐบาล-มาตรการที่ผู้ประกอบและผู้ให้บริการด้านการท่องเที่ยวควรปฏิบัติ ในยุค New Normal มีอะไรบ้าง ??
วันอาทิตย์ที่ 5 กรกฎาคม 2563
มาตรการที่ผู้ประกอบและผู้ให้บริการด้านการท่องเที่ยวควรปฏิบัติ ในยุค New Normal มีอะไรบ้าง ??
มาตรการด้านการท่องเที่ยวในยุค New Normal มีอะไรบ้าง ??
Q : มาตรการที่ผู้ประกอบและผู้ให้บริการด้านการท่องเที่ยวควรปฏิบัติ ในยุค New Normal มีอะไรบ้าง ??
A : 1.สวมหน้ากากอนามัย/ถุงมือ ตลอดเวลา
2.มีการตรวจวัดอุณหภูมิร่างกายทุกคน
3.มีมาตรการเว้นระยะห่างอย่างน้อย 1 เมตร
4.บันทึกประวัติ ของผู้ให้บริการ / ผู้รับบริการ / นักท่องเที่ยว
5.หมั่นทําความสะอาดสถานที่บ่อยครั้ง
6.มีการกําจัดของเสีย/ขยะ อย่างถูกสุขอนามัย
รัฐบาลไทย-ข่าวทำเนียบรัฐบาล-ทส. เปิดตัวป่าในเมือง สวนป่าประชารัฐ สุราษฎร์ธานี 3 แห่งพร้อมกัน
วันอังคารที่ 3 เมษายน 2561
ทส. เปิดตัวป่าในเมือง สวนป่าประชารัฐ สุราษฎร์ธานี 3 แห่งพร้อมกัน
ทส. เปิดตัวป่าในเมือง สวนป่าประชารัฐ สุราษฎร์ธานี 3 แห่งพร้อมกัน
วันที่ 30 มีนาคม 61กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง เปิดตัวโครงการป่าในเมือง "สวนป่าประชารัฐเพื่อความสุขของคนไทย" จังหวัดสุราษฎร์ธานีพร้อมกัน จํานวน 3 แห่ง เนื้อที่กว่า 1.3 พันไร่ ได้แก่ ป่าในเมืองบ้านปากกะแดะ ตําบลกะแดะ อําเภอกาญจนดิษฐ ์เนื้อที่ 320 ไร่ ป่าในเมืองบ้านแหลมโพธิ์ แหลมทราย ตําบลพุมเรียง อําเภอไชยา เนื้อที่ 400 ไร่ และ ป่าในเมืองบ้านห้วยทรัพย ์ตําบลลีเล็ด อําเภอพุนพิน เนื้อที่ 600 ไร่ โดย พลเอก สุรศักดิ์ กาญจนรัตน ์รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดโครงการ ณ ป่าในเมืองบ้านห้วยทรัพย ์ตําบลลีเล็ด อําเภอพุนพิน จังหวัดสุราษฎร์ธานี พร้อมมอบเอกสารสิทธิทํากินในพื้นที่อนุรักษ์ จํานวน 2 แห่ง
โครงการป่าในเมืองทั้ง 3 แห่งอยู่ใกล้ชุมชนของสุราษฎร์ธานีมีเนื้อที่ป่าชายเลนกว่าพันสามร้อยไร่ประกอบด้วยพันธุ์ไม้ป่าชายเลนหลากหลายชนิด รวมทั้งมีสัตว์ป่าชายเลนที่สําคัญอีกหลายชนิด โดยป่าในเมืองบ้านห้วยทรัพย์เป็นผืนป่าชายเลนที่รุกคืบทะเลจนได้รับสมญานามว่าดินแดนผืนป่าชายเลนเดินได้ฝั่งอ่าวไทย และยังเป็นแหล่งดูนกที่สําคัญและหลากหลาย
โครงการป่าในเมือง สวนป่าประชารัฐเพื่อความสุขของคนไทย ดําเนินการโดยมีวัตถุประสงค์ เพื่อเพิ่มพื้นที่สีเขียว เป็นแหล่งพักผ่อนหย่อนใจ จัดกิจกรรมนันทนาการ พื้นที่ออกกําลังกาย เป็นแหล่งศึกษาเรียนรู้ระบบนิเวศ และท่องเที่ยวเชิงนิเวศทรัพยากรป่าชายเลน เพื่อการอนุรักษ์ผืนป่าชายเลนในเขตเมืองและบริเวณใกล้เคียงชุมชนโดยการมีส่วนร่วมของประชาชนในท้องถิ่นทั้งทางตรงและทางอ้อม
รัฐบาลไทย-ข่าวทำเนียบรัฐบาล-ผลการประชุมคณะกรรมการที่อยู่อาศัยแห่งชาติ
วันพุธที่ 21 มีนาคม 2561
ผลการประชุมคณะกรรมการที่อยู่อาศัยแห่งชาติ
รอง นรม ฉัตรชัยฯ เป็นประธานประชุมคณะกรรมการที่อยู่อาศัยแห่งชาติ โดยที่ประชุมมีมติเห็นชอบจัดตั้งกองทุนเพื่อพัฒนาที่อยู่อาศัยฯ
ช่วยเหลือผู้มีรายได้น้อยให้ได้มีที่อยู่อาศัยที่ยั่งยืนในการพัฒนาคุณภาพชีวิตอย่างยั่งยืน
วันนี้ (21 มีนาคม 2561) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการที่อยู่อาศัยแห่งชาติ ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
ที่ประชุมได้พิจารณาและมีมติเห็นชอบ นโยบายและแผนการพัฒนาที่อยู่อาศัย ระดับจังหวัด ดังนี้ 1)การแต่งตั้งคณะทํางานการขับเคลื่อน ประกอบด้วยผู้แทนจากทุกภาคส่วนซึ่งมีการบูรณาการทํางานในพื้นที่ให้เป็นไปในทิศทางเดียวกัน และสามารถตอบสนองต่อบริบทและความต้องการของแต่ละพื้นที่ รวมไปถึงการจัดการข้อมูลที่อยู่อาศัยระดับจังหวัดและระดับท้องถิ่น พร้อมจัดทําแผนที่อยู่อาศัยและขับเคลื่อนการพัฒนาที่อยู่อาศัยระดับจังหวัดให้บรรลุเป้าหมาย 2)การเคหะแห่งชาติ เป็นหน่วยงานหลักในการรวบรวมจัดทําข้อมูลเพื่อการจัดตั้งศูนย์ข้อมูล โดยบูรณาการร่วมกับธนาคารอาคารสงเคราะห์ สํานักงานสถิติแห่งชาติ และกระทรวงการคลัง เพื่อจัดทําข้อมูลที่อยู่อาศัย หรือ Big data ให้สอดคล้องกับความต้องการของประชาชน รวมทั้งเป็นการยกระดับประสิทธิภาพของการจัดสวัสดิการสังคมและการช่วยเหลือของภาครัฐเพื่อยกระดับคุณภาพชีวิตของประชาชนอย่างยั่งยืน
พร้อมกันนี้ที่ประชุมได้พิจารณาและมีมติเห็นชอบการจัดตั้งกองทุนเพื่อพัฒนาที่อยู่อาศัยสําหรับผู้ที่มีรายได้น้อยภายใต้การเคหะแห่งชาติ ตามแผนแม่บทการพัฒนาที่อยู่อาศัย ระยะ 20 ปี (พ.ศ. 2560-2575) ตามนโยบายรัฐบาลเพื่อบรรลุเป้าประสงค์ รวมทั้งเป็นการเสริมสร้างโอกาสให้แก่ผู้มีรายได้น้อยให้สามารถเข้าถึงที่อยู่อาศัยตามแนวทางประชารัฐเพื่อสังคมต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานการเปลี่ยนผ่านสู่รัฐบาลดิจิทัล “กุญแจสำคัญในการยกระดับทักษะดิจิทัลข้าราชการและบุคลากรภาครัฐ”
วันพุธที่ 28 กุมภาพันธ์ 2561
รมว.ดิจิทัลฯ เป็นประธานเปิดงานการเปลี่ยนผ่านสู่รัฐบาลดิจิทัล “กุญแจสําคัญในการยกระดับทักษะดิจิทัลข้าราชการและบุคลากรภาครัฐ”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานการเปลี่ยนผ่านสู่รัฐบาลดิจิทัล “กุญแจสําคัญในการยกระดับทักษะดิจิทัลข้าราชการและบุคลากรภาครัฐ” พร้อมมอบประกาศนียบัตรให้แก่หน่วยงานที่เข้าร่วมอบรมโปรแกรมการเปลี่ยนผ่านบริการภาครัฐสู่ยุคดิจิทัล โดยสํานักงานรัฐบาลอิเล็กทรอนิกส์ (องค์การมหาชน) หน่วยงานในสังกัดกระทรวงดิจิทัลฯ จัดขึ้น เพื่อสนับสนุนให้ส่วนราชการมีกรอบการพัฒนาและเสริมสร้างศักยภาพกําลังคนภาครัฐให้มีทักษะด้านดิจิทัลที่เหมาะสม สามารถนําเทคโนโลยีดิจิทัลมาใช้ให้เกิดประโยชน์สูงสุด ซึ่งสถาบันพัฒนาบุคลากรด้านดิจิทัลภาครัฐ (TDGA) เป็นแกนหลักในการบริหารจัดการฝึกอบรมพัฒนาทักษะด้านดิจิทัลสําหรับข้าราชการและบุคลากรภาครัฐ เพื่อให้ผู้ที่ผ่านการอบรมเป็นผู้นําด้านดิจิทัลของหน่วยงานภาครัฐที่สามารถนํานวัตกรรมมาปรับปรุงการให้บริการหรือพัฒนาการเชื่อมโยงข้อมูลระหว่างหน่วยงานภาครัฐ และประชาชนอย่างเป็นระบบ รวมถึงการสร้างคุณค่าจากข้อมูล เพื่อนําไปสู่การเปิดเผยข้อมูลที่เป็นประโยชน์ต่อสาธารณะ เมื่อวันที่ 28 กุมภาพันธ์ 2561 ณ ห้องบอลรูม 1 โรงแรมอินเตอร์คอนติเนนตัล ราชประสงค์ ถนนเพลินจิต เขตปทุมวัน กรุงเทพฯ
******************
รัฐบาลไทย-ข่าวทำเนียบรัฐบาล-นายกรัฐมนตรีส่งเสริมกิจกรรมสร้างสรรค์ในช่วงปิดเทอม พร้อมเป็นห่วงสุขภาพของเยาวชนและผู้ปกครองทุกคน
วันอังคารที่ 3 มีนาคม 2563
นายกรัฐมนตรีส่งเสริมกิจกรรมสร้างสรรค์ในช่วงปิดเทอม พร้อมเป็นห่วงสุขภาพของเยาวชนและผู้ปกครองทุกคน
นายกรัฐมนตรีส่งเสริมกิจกรรมสร้างสรรค์ในช่วงปิดเทอม เช่น กิจกรรมจิตอาสาการทําหน้ากากอนามัย พร้อมเป็นห่วงสุขภาพของเยาวชนและผู้ปกครองทุกคน
วันนี้ (3 มี.ค. 2563) เวลา 8.30 ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกิจกรรมรณรงค์ “ปิดเทอมสร้างสรรค์...อัศจรรย์วันว่าง ประจําปี 2563” ที่จัดขึ้นโดย สํานักงานกองทุนสนับสนุนการสร้างเสริมสุขภาพ (สสส.) ซึ่งมีจุดมุ่งหมายให้เยาวชนได้ใช้เวลาว่างในช่วงปิดเทอมให้เกิดประโยชน์ โดยได้มีการเปิดแพลตฟอร์มในชื่อ www.ปิดเทอมสร้างสรรค์.com เพื่อเป็นศูนย์กลางในการรวบรวมข้อมูล กิจกรรมจากทุกหน่วยงาน สนับสนุนกิจกรรมสร้างสรรค์สําหรับเด็กโต และพื้นที่ “เล่นอิสระ” สําหรับเด็กปฐมวัย รวมทั้งยังร่วมสนับสนุนกิจกรรม จากภาคีเครือข่ายต่าง ๆ อีกด้วย
โดยในวันนี้ กิจกรรมที่นํามาประชาสัมพันธ์ได้แก่ กิจกรรมจิตอาสา การทําหน้ากากอนามัยผ้า ซึ่งนายกรัฐมนตรีได้แสดงความชื่นชมและเสนอแนะให้ประชาชนหันมาสวมใส่หน้ากากอนามัยผ้า เพื่อเป็นอีกหนึ่งแนวทางป้องกันไม่ให้มีการแพร่เชื้อ โควิด – 19 พร้อมยืนยันว่า ขณะนี้รัฐบาลเองได้ติดตามสถานการณ์หน้ากากอนามัยขาดแคลนอย่างต่อเนื่อง และจะกระจายหน้ากากอนามัยให้ทั่วถึง อีกหนึ่งกิจกรรมเป็นการใช้วัสดุเหลือในบ้านนํามาแต่งเติมเป็นชุดหุ่นยนต์สวมใส่เล่น เพื่อเป็นการพัฒนาความคิดสร้างสรรค์ และยังลดความเสี่ยงต่อการติดเชื้อโควิด – 19 อีกด้วย
โอกาสนี้ นายกรัฐมนตรียังฝากถึงเยาวชนทุกคน ให้ใช้เวลาว่างช่วงปิดเทอมให้เกิดประโยชน์สูงสุด เช่น การเข้าร่วมกิจกรรมของสํานักงานกองทุนสนับสนุนการสร้างเสริมสุขภาพ (สสส.) เพื่อเป็นการพัฒนาศักยภาพของตนเอง พร้อมแนะนําให้ผู้ปกครองคอยให้คําแนะนํา ปรึกษา เป็นแบบอย่างที่ดี เพื่อเป็นกําลังในการพัฒนาประเทศต่อไป นายกรัฐมนตรียังเน้นย้ําให้เยาวชนทุกคน รวมทั้งผู้ปกครอง ดูแลสุขภาพร่างกายให้แข็งแรงในช่วงนี้ด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เป็นประธานพิจารณาให้ความช่วยประชาชน ที่ขอรับความช่วยเหลือผ่านกองทุนยุติธรรม
วันศุกร์ที่ 23 พฤศจิกายน 2561
รองปลัดกระทรวงยุติธรรม เป็นประธานพิจารณาให้ความช่วยประชาชน ที่ขอรับความช่วยเหลือผ่านกองทุนยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๔/๒๕๖๑
ในวันพฤหัสบดีที่ ๒๒ พฤศจิกายน ๒๕๖๑ เวลา ๐๙.๓๐ น. ณ ห้องประชุมสํานักงานกองทุนยุติธรรม อาคารซอฟแวร์ปาร์ค ชั้น ๒๒ ถนนแจ้งวัฒนะ ตําบลคลองเกลือ อําเภอปากเกร็ด จังหวัดนนทบุรี นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๔/๒๕๖๑ เพื่อพิจารณาคําขอและทบทวนผลการพิจารณาคําขอรับความช่วยเหลือประจํากรุงเทพมหานคร ทั้งนี้ มีคําขอทั้งหมดจํานวน ๑๙ ราย ๓๖ เรื่อง ประกอบด้วย กรณีช่วยเหลือประชาชนในการดําเนินคดี จํานวน ๑๓ ราย ซึ่งที่ประชุมมีมติเห็นชอบอนุมัติ ๕ ราย ไม่อนุมัติ ๓ ราย และยุติเรื่อง ๕ ราย กรณีช่วยเหลือประชาชนในการขอปล่อยตัวชั่วคราวผู้ต้องหาหรือจําเลย จํานวน ๓ ราย มีมติเห็นชอบอนุมัติ ๑ ราย ไม่อนุมัติ ๒ ราย และกรณีขอให้ทบทวนผลการพิจารณาคําขอรับช่วยเหลือประชาชนในการขอปล่อยตัวชั่วคราว ผู้ต้องหาหรือจําเลย ที่ประชุมมีมติเห็นชอบไม่อนุมัติทั้ง ๓ ราย
ทั้งนี้ ในเดือนตุลาคม ๒๕๖๑ สํานักงานกองทุนยุติธรรมได้รับคําขอความช่วยเหลือจากประชาชน กรณีช่วยเหลือประชาชนในการดําเนินคดี กรณีช่วยเหลือในการขอปล่อยตัวชั่วคราวผู้ต้องหาหรือจําเลยจํานวน ๑๑๓ ราย ยกสํานวนค้างมา จํานวน ๔๒ ราย รวมทั้งสิ้น ๑๕๕ ราย ดําเนินการเสร็จสิ้นแล้ว จํานวน ๑๓๘ ราย และอยู่ระหว่างดําเนินการในระยะเวลาไม่เกิน ๒๑ วัน อีก ๑๗ ราย
รัฐบาลไทย-ข่าวทำเนียบรัฐบาล-Department of mineral Resources launch “GeotourismFestival 3rd”
วันอังคารที่ 23 มกราคม 2561
Department of mineral Resources launch “GeotourismFestival 3rd”
Department of mineral Resources launch “GeotourismFestival 3rd”
“The 3rd time GeotourismFestival is being held on January 17th –21st 2018, from 12.00 until 22.00 at LumphiniPark.”
“GeotourismFestival 3rd” is located on 1 acre area at Gate 1 Sarasin rd., LumpiniPark which is the massive geology and paleontology exhibition. The event is comprised 5 zones 1.Thailand GeoparkTour exhibition that you can experience by virtual reality goggles (VR) 2.Thai Dino Trail exhibition with 8 real-size Thai dinosaur models 3.Department of Mineral Resources museums and you can experience all 7 venues in this event 4.The massive dinosaur fossils excavation site 5.The Creative Zone, activities include rock painting. There will be prize distribution activities everyday and no admission fee!!.
รัฐบาลไทย-ข่าวทำเนียบรัฐบาล-SME Development Bank ขอเชิญชวนผู้ประกอบการอีสานร่วมงานสัมมนา “เปิดตัวสินเชื่อ SMART SMEs 4.0” ณ จังหวัดอุบลราชธานี
วันจันทร์ที่ 27 มีนาคม 2560
SME Development Bank ขอเชิญชวนผู้ประกอบการอีสานร่วมงานสัมมนา “เปิดตัวสินเชื่อ SMART SMEs 4.0” ณ จังหวัดอุบลราชธานี
ธพว. เรียนเชิญผู้ประกอบการ SMEs ในจังหวัดอุบลราชธานีและพื้นที่ใกล้เคียงเข้าร่วมฟังสัมมนาเรื่อง “เปิดตัวสินเชื่อ SMART SMEs 4.0” ในวันศุกร์ที่ 31 มีนาคม 2560
ธนาคารพัฒนาวิสาหกิจขนาดกลางและขนาดย่อมแห่งประเทศไทย( ธพว.หรือ SME Development Bank) ขอเรียนเชิญผู้ประกอบการ SMEs ในจังหวัดอุบลราชธานีและพื้นที่ใกล้เคียงเข้าร่วมฟังสัมมนาเรื่อง “เปิดตัวสินเชื่อ SMART SMEs 4.0”ในวันศุกร์ที่ 31 มีนาคม 2560 เวลา 10.30–13.30 น. ณ ลานกิจกรรมชั้น 3 ศูนย์การค้าเซ็นทรัลพลาซ่า จังหวัดอุบลราชธานี โดยภายในงานจะพบกับโปรแกรมภาษีสําเร็จรูป, ดอกเบี้ยอัตราพิเศษ 5% ต่อปี, ตรวจเครดิตบูโร ฟรี!, ข้อมูลข่าวสารการส่งเสริม SMEs จากภาครัฐ รวมถึงรายละเอียดกองทุนพัฒนา SMEs ตามแนวประชารัฐ 20,000 ล้านบาท สิทธิประโยชน์ที่ SMEs ไม่ควรพลาด
ผู้สนใจเข้าร่วมรับฟังสามารถลงทะเบียนสมัครสํารองที่นั่งได้ที่ https://goo.gl/iX5xL4 หรือ สอบถามรายละเอียดเพิ่มเติม Call Center 1357 ฟรี! ไม่เสียค่าใช้จ่าย
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ร.10 ทรงห่วงใยสถานการณ์น้ำท่วม ขอให้เจ้าหน้าที่ดูแลประชาชนอย่างดีที่สุด รัฐบาลรับใส่เกล้าฯทำงานเต็มที่ ยึดแนวทางแก้ไขปัญหา ร.9
วันเสาร์ที่ 25 สิงหาคม 2561
ร.10 ทรงห่วงใยสถานการณ์น้ําท่วม ขอให้เจ้าหน้าที่ดูแลประชาชนอย่างดีที่สุด รัฐบาลรับใส่เกล้าฯทํางานเต็มที่ ยึดแนวทางแก้ไขปัญหา ร.9
ร.10 ทรงห่วงใยสถานการณ์น้ําท่วม ขอให้เจ้าหน้าที่ดูแลประชาชนอย่างดีที่สุด รัฐบาลรับใส่เกล้าฯทํางานเต็มที่ ยึดแนวทางแก้ไขปัญหา ร.9
วันที่ 25 สิงหาคม 2561 พลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัวทรงห่วงใยสถานการณ์น้ําท่วมในหลายพื้นที่ โดยทรงขอให้เจ้าหน้าที่ดูแลประชาชนอย่างดีที่สุด ในส่วนของรัฐบาล รับใส่เกล้าฯ ทํางานอย่างเต็มที่และยึดแนวทางการบริหารจัดการน้ําตามแนวพระราชดําริของพระบาทสมเด็จพระปรมินทรมหาภูมิพลอดุลยเดชบรมนาถบพิตร เป็นหลักในการดําเนินงาน
หน่วยงานภาครัฐได้บูรณาการและประสานงานกันอย่างใกล้ชิด ทั้งสํานักงานทรัพยากรน้ําแห่งชาติ กรมชลประทาน กรมป้องกันและบรรเทาสาธารณภัย กระทรวงมหาดไทย และจังหวัดที่ประสบภัยทุกพื้นที่ ภายใต้การกํากับของรองนายกรัฐมนตรีที่ได้รับมอบหมายให้ดูแลเรื่องนี้
นายกรัฐมนตรีกล่าวว่า รายงานล่าสุดจากศูนย์ปฏิบัติการน้ําอัจฉริยะพบว่า ยังมีจังหวัดที่ประสบภัยน้ําท่วม 3 จังหวัด คือ จ. สกลนคร นครพนม และเพชรบุรี จากพื้นที่เฝ้าระวังทั้งหมด 8 จังหวัด ปัจจุบันยังคงเฝ้าระวังในลําน้ําสายหลักต่าง ๆ เนื่องจากประเทศไทยยังมีฝนตกเพิ่มขึ้นและมีฝนตกหนักบางแห่ง
สําหรับพื้นที่เพชรบุรีระดับน้ําเริ่มทรงตัวและมีแนวโน้มลดลงคาดว่าจะคลี่คลายลงภายใน 5 วัน ส่วนพื้นที่ลุ่มน้ํายมได้วางแผนรับมือสถานการณ์น้ําโดยใช้บางระกําโมเดลเพื่อแก้ไขปัญหาน้ําท่วมซ้ําซากใน จ.สุโขทัยและพิษณุโลก ด้วยการปรับปฏิทินการเพาะปลูกข้าวนาปีในพื้นที่ลุ่มต่ํา และใช้พื้นที่เป็นแก้มลิงรองรับน้ําหลากในช่วงวิกฤติราว 382,000 ไร่ ซึ่งปีที่แล้วประสบความสําเร็จเป็นอย่างมาก
"นายกฯ กําชับให้ทุกหน่วยออกช่วยเหลือผู้ประสบภัยอย่างทั่วถึง เพื่อบรรเทาความเดือดร้อนให้ได้มากที่สุด พร้อมทั้งแจ้งเตือนประชาชนเกี่ยวกับปริมาณฝนและระดับน้ําอย่างต่อเนื่อง เพื่อให้ทุกคนได้เตรียมการล่วงหน้า ช่วยลดผลกระทบที่อาจจะเกิดขึ้นได้อย่างทันท่วงที"
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวรัชกาลที่ 10 ทรงรับสั่งให้สืบสานต่อยอด ยุทธศาสตร์การบูรณาการการขับเคลื่อนพัฒนาตามหลักปรัชญาเศรษฐกิจพอเพียง
วันอังคารที่ 23 มกราคม 2561
สมเด็จพระเจ้าอยู่หัวรัชกาลที่ 10 ทรงรับสั่งให้สืบสานต่อยอด ยุทธศาสตร์การบูรณาการการขับเคลื่อนพัฒนาตามหลักปรัชญาเศรษฐกิจพอเพียง
สมเด็จพระเจ้าอยู่หัวรัชกาลที่ 10 ทรงรับสั่งให้สืบสานต่อยอด ยุทธศาสตร์การบูรณาการการขับเคลื่อนพัฒนาตามหลักปรัชญาเศรษฐกิจพอเพียง
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความคืบหน้าโครงการจิตอาสาพระราชทานว่า โครงการดังกล่าวเป็นพระบรมราโชบายของสมเด็จพระเจ้าอยู่หัวรัชกาลที่ 10 ที่ทรงจัดตั้งขึ้น นับเป็นพระมหากรุณาธิคุณอย่างยิ่งกับรัฐบาลและประชาชนคนไทยทั้งประเทศ โดยมีวัตถุประสงค์คือ 1. ช่วยสนับสนุนการดําเนินงานภาครัฐในรูปแบบของคณะกรรมการ ผู้ประสานงานโครงการ การจัดทําแผนงาน เรื่องการพัฒนา การช่วยเหลือบรรเทาภัยพิบัติ และกิจกรรมพิเศษอื่น ๆ ตามที่ได้รับมอบหมาย และ 2. เพื่อบําเพ็ญสาธารณประโยชน์ตามสถานที่ต่าง ๆ เช่น การลอกคูคลอง เป็นต้น
นายกรัฐมนตรีกล่าวต่อไปว่า สมเด็จพระเจ้าอยู่หัวรัชกาลที่ 10 ทรงรับสั่งให้สืบสานต่อยอด โดยเฉพาะยุทธศาสตร์การบูรณาการการขับเคลื่อนการพัฒนาตามหลักปรัชญาเศรษฐกิจพอเพียง ซึ่งรัฐบาลได้มอบหมายให้สํานักงานปลัด สํานักนายกรัฐมนตรีเป็นหน่วยงานที่ทําหน้าที่ประสานงานกับหน่วยงานส่วนพระองค์อยู่อย่างต่อเนื่อง
-----------------------------------------
รัฐบาลไทย-ข่าวทำเนียบรัฐบาล-“ไอแบงก์ออกมาตรการพักชำระเงินต้น โดยให้ลูกค้าชำระเฉพาะกำไร ระยะเวลาไม่เกิน 12 เดือน เพื่อบรรเทาความเดือดร้อนผู้ประสบอุทกภัย ในพื้นที่ภาคตะวันออกเฉียงเหนือ”
วันอังคารที่ 1 สิงหาคม 2560
“ไอแบงก์ออกมาตรการพักชําระเงินต้น โดยให้ลูกค้าชําระเฉพาะกําไร ระยะเวลาไม่เกิน 12 เดือน เพื่อบรรเทาความเดือดร้อนผู้ประสบอุทกภัย ในพื้นที่ภาคตะวันออกเฉียงเหนือ”
จากเหตุการณ์อุทกภัยรุนแรงในหลายพื้นที่ทางภาคตะวันออกเฉียงเหนือ ไอแบงก์ในฐานะสถาบันการเงินของรัฐ พักชําระหนี้เงินต้น โดยชําระเฉพาะกําไร ระยะเวลาไม่เกิน 12 เดือน หลังจากนั้นให้ชําระเงินต้นและกําไร ตามสัญญาเดิม สําหรับลูกค้าธนาคารที่อยู่ในประกาศเขตอุทกภัย
นางสาววีณา เตชาชัยนิรันดร์ กรรมการและรักษาการผู้จัดการธนาคารอิสลามแห่งประเทศไทย (ไอแบงก์) กล่าวว่า จากเหตุการณ์อุทกภัยรุนแรงในหลายพื้นที่ทางภาคตะวันออกเฉียงเหนือ ทําให้พี่น้องประชาชนได้รับความเดือดร้อนในวงกว้าง ไอแบงก์ในฐานะสถาบันการเงินของรัฐ สังกัดกระทรวงการคลัง และได้ตระหนักมาโดยตลอดถึงการให้ความสําคัญในการเร่งให้ความช่วยเหลือผู้ประสบภัยอย่างเร่งด่วน
ด้วยการพักชําระหนี้เงินต้น โดยชําระเฉพาะกําไร ระยะเวลาไม่เกิน 12 เดือน หลังจากนั้นให้ชําระเงินต้นและกําไร ตามสัญญาเดิม สําหรับลูกค้าธนาคารที่อยู่ในประกาศเขตพื้นที่ประสบอุทกภัยในจังหวัดสกลนคร กาฬสินธุ์ ร้อยเอ็ด นครพนม และพื้นที่ประสบภัยตามประกาศของทางราชการ ตั้งแต่วันนี้เป็นต้นไปถึงวันที่ 31 ตุลาคม 2560
ทั้งนี้ ลูกค้าที่ได้รับผลกระทบจากอุทกภัยในพื้นที่ดังกล่าว สามารถติดต่อสอบถามรายละเอียดเพิ่มเติมได้ที่ไอแบงก์ทุกสาขาทั่วประเทศ หรือศูนย์ Call Center โทร 1302 นางสาววีณา กล่าวทิ้งท้าย
รัฐบาลไทย-ข่าวทำเนียบรัฐบาล-คณะรัฐมนตรีปลาบปลื้ม น้อมรับพระราชดำรัสเป็นเครื่องกำกับสติ พร้อมนำไปปฏิบัติเพื่อประเทศชาติ
วันอังคารที่ 27 สิงหาคม 2562
คณะรัฐมนตรีปลาบปลื้ม น้อมรับพระราชดํารัสเป็นเครื่องกํากับสติ พร้อมนําไปปฏิบัติเพื่อประเทศชาติ
นายกรัฐมนตรีและรัฐมนตรีว่าการกระทรวงกลาโหมนําคณะรัฐมนตรี รับพระราชดํารัสพร้อมลายพระราชหัตถ์ หน้าพระบรมฉายาลักษณ์พระบาทสมเด็จพระเจ้าอยู่หัว
วันนี้ (27 ส.ค. 62) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวถึงเมื่อช่วงเช้าที่ผ่านมา นายกรัฐมนตรีและรัฐมนตรีว่าการกระทรวงกลาโหมนําคณะรัฐมนตรี รับพระราชดํารัสพร้อมลายพระราชหัตถ์ หน้าพระบรมฉายาลักษณ์พระบาทสมเด็จพระเจ้าอยู่หัว ยังความซาบซึ้งในพระมหากรุณาธิคุณเป็นล้นพัน และน้อมรับใส่เกล้าใส่กระหม่อมไว้เป็นสิริมงคล และเป็นเครื่องกํากับสติเตือนใจ นําไปปฏิบัติเพื่อประเทศชาติต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน แคท ทีโอที ร่วมประมูล 5G เร่งสร้างโครงข่ายเทคโนโลยี 5G เป็นกลไกรองรับการลงทุน
วันศุกร์ที่ 17 มกราคม 2563
กระทรวงดิจิทัลฯ หนุน แคท ทีโอที ร่วมประมูล 5G เร่งสร้างโครงข่ายเทคโนโลยี 5G เป็นกลไกรองรับการลงทุน
กระทรวงดิจิทัลฯ หนุน แคท ทีโอที ร่วมประมูล 5G เร่งสร้างโครงข่ายเทคโนโลยี 5G เป็นกลไกรองรับการลงทุน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส มีนโยบายที่มุ่งเน้นให้สองหน่วยงานภายใต้สังกัด คือ บริษัท ทีโอที จํากัด (มหาชน) และ บริษัท กสท โทรคมนาคม จํากัด(มหาชน) ต้องเข้าร่วมประมูลโครงข่าย 5G ที่สํานักงาน กสทช. จะนําออกประมูล ส่งเสริมการใช้ประโยชน์คลื่นความถี่อันเป็นทรัพยากรสื่อสารของชาติ เพื่อประโยชน์สูงสุดของประชาชนและประโยชน์สาธารณะ สอดคล้องกับแนวนโยบายของรัฐที่มุ่งพัฒนาเศรษฐกิจดิจิทัล ก่อให้เกิดผลดีต่อการพัฒนาโครงสร้างพื้นฐานโทรคมนาคมของประเทศให้มีความทันสมัย สอดคล้องกับวิวัฒนาการของโลก โดยรัฐวิสาหกิจเป็นหน่วยงานของรัฐที่มีบทบาทในการสนับสนุนการขับเคลื่อนการพัฒนาเศรษฐกิจและสังคมดิจิทัลของประเทศ
เจตนารมณ์ในการที่จะให้ทั้ง ทีโอที และ กสท โทรคมนาคม เข้าร่วมประมูล 5G ด้วยนั้น เพราะการสื่อสารผ่านโครงข่ายดิจิทัล ถือว่าเป็นสิ่งที่จําเป็นอย่างมากสําหรับประชาชนในทุกวันนี้ จึงต้องมีกลไกในการแข่งขันทางธุรกิจ สร้างสมดุลไม่ให้มีราคาแพงเกินไป โดยต้องเป็นการมุ่งเน้นเพื่อผลประโยชน์ของประชาชนเป็นหลัก
การประมูลโครงข่ายเทคโนโลยี 5G คือประตูสู่การมีเทคโนโลยี 5G ของประเทศไทย ยิ่งประมูลได้เร็ว ก็เท่ากับว่าสามารถแข่งขันกับนานาประเทศได้ เป็นปัจจัยสําคัญที่ช่วยดึงดูดการลงทุนจากต่างชาติ และเพิ่มการจ้างงาน ให้ทันกับผลจากสงครามการค้าระหว่างสหรัฐอเมริกาและจีน ซึ่งจะทําให้บริษัทยักษ์ใหญ่ 190 บริษัทย้ายฐานออกจากประเทศจีนไปยังประเทศใหม่ ประเทศไทยจึงต้องพร้อมมีโครงสร้างพื้นฐานทางเทคโนโลยีอย่าง 5G รองรับการลงทุนนี้ ไม่ให้ฐานการลงทุนย้ายไปเป็นประเทศอื่น
*****************
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดงานและมอบนโยบายในการอบรมเชิงปฏิบัติการสำหรับโครงการได้รับทุนเชิงยุทธศาสตร์
วันอังคารที่ 26 พฤศจิกายน 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดงานและมอบนโยบายในการอบรมเชิงปฏิบัติการสําหรับโครงการได้รับทุนเชิงยุทธศาสตร์
นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดงานและมอบนโยบายในการอบรมเชิงปฏิบัติการสําหรับโครงการได้รับทุนเชิงยุทธศาสตร์ (Strategic Grants ) ประจําปี ๒๕๖๒
วันที่ ๒๖ พฤศจิกายน ๒๕๖๒ เวลา ๐๙.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีเปิดงานและมอบนโยบายในการอบรมเชิงปฏิบัติการสําหรับโครงการได้รับทุนเชิงยุทธศาสตร์ (Strategic Grants )ประจําปี ๒๕๖๒ โดยมีนายวสันต์ ภัยหลีกลี้ ผู้อํานวยการกองทุนพัฒนาสื่อปลอดภัยและสร้างสรรค์ ผู้บริหาร และผู้ได้รับทุนเข้าร่วม ณ โรงแรมปริ๊นท์พาเลซ (โบ๊เบ๊ทาวเวอร์) กรุงเทพฯ
รัฐบาลไทย-ข่าวทำเนียบรัฐบาล-หารือกับสภา กศ.เอกชน
วันพุธที่ 28 มีนาคม 2561
หารือกับสภา กศ.เอกชน
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังให้การต้อนรับและหารือการจัดการศึกษาเอกชนร่วมกับ ดร.จิระพันธุ์ พิมพ์พันธุ์ ประธานสภาการศึกษาเอกชนแห่งประเทศไทย และคณะ ที่ห้องประชุมจันทรเกษม
รมว.ศธ.ฝากทุกฝ่ายช่วยเรื่อง “การข่าว” เพื่อเป็นจุดเริ่มต้นตรวจสอบทุจริต หวังสร้างความโปร่งใสให้ประเทศ
เมื่อวันจันทร์ที่ 26 มีนาคม 2561 นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังให้การต้อนรับและหารือการจัดการศึกษาเอกชนร่วมกับ ดร.จิระพันธุ์ พิมพ์พันธุ์ ประธานสภาการศึกษาเอกชนแห่งประเทศไทย และคณะ ที่ห้องประชุมจันทรเกษม
รมว.ศึกษาธิการกล่าวว่า ขณะนี้กระทรวงศึกษาธิการเอาจริงเอาจังกับการปราบปรามการทุจริตมาก พร้อมมีบทลงโทษทางวินัยกรณีเกิดการกระทําผิด เพื่อป้องปรามไม่ให้เกิดขึ้นอีก สิ่งสําคัญที่เป็นจุดเริ่มต้นของการตรวจสอบต่าง ๆ ก็คือ “การข่าว” ที่จะขอให้หลาย ๆ ฝ่ายช่วยกันแจ้งเข้ามา เช่นเดียวกับที่นายกรัฐมนตรีให้ประชาชนช่วยแจ้งข่าวมายังส่วนกลาง เพราะประเทศเราจะโปร่งใสได้ทุกคนต้องร่วมมือกัน ไม่ใช่งานของกระทรวงที่จะปราบได้หมดจดเพียงอย่างเดียว แต่ยังมีขั้นตอนการปรามและการนําเหตุการณ์ต่าง ๆ มาเป็นบทเรียนด้วย ดังเช่นการหารือกับสภาการศึกษาเอกชนฯ ในครั้งนี้ ทําให้ได้การข่าวที่เป็นประโยชน์ต่อการดําเนินงานในหลายเรื่อง อาทิ กรณีการแจ้งรายชื่อนักเรียนล่องหนหรือนักเรียนผี เพื่อขอรับเงินอุดหนุนรายหัวจากสํานักงานคณะกรรมการส่งเสริมการศึกษาเอกชน (สช.) เป็นต้น
นวรัตน์ รามสูต: สรุป/เรียบเรียง
ยุทธพงศ์ เลือกกลั่นดี: ถ่ายภาพ